
PARLAMENTUL ROMÂNIEI

CAMERA DEPUTAŢILOR

	Comisia juridică, de  disciplină  şi imunităţi

Nr. 31/397/2010 

BUCUREŞTI,
26 septembrie 2012
	Comisia pentru administraţie publică, amenajarea teritoriului şi echilibru ecologic

Nr. 26/1350/2010

Pl x 248/2010


BIROUL PERMANENT

AL

CAMEREI DEPUTAŢILOR

           
Vă înaintăm alăturat RAPORTUL COMUN asupra propunerii legislative pentru modificarea articolului 5 din Titlul I al Legii nr.35/2008 pentru alegerea Camerei Deputaţilor şi Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind statutul aleşilor locali, trimisă spre dezbatere în fond, Comisiei juridice, de disciplină şi imunităţi şi Comisiei  pentru administraţie publică, amenajarea teritoriului şi echilibru ecologic cu adresa nr. Pl x- 248  din 3 mai 2010, înregistrată sub nr.31/397 din 5 mai 2010, respectiv, sub nr.26/1350/2010.  
            
În raport de obiectul şi conţinutul său, propunerea legislativă face parte din categoria legilor organice.

     VICEPREŞEDINTE,                                PREŞEDINTE,                                                                                                                                                                                                            

                   Florin IORDACHE                          Bogdan CANTARAGIU

PARLAMENTUL  ROMÂNIEI

CAMERA DEPUTAŢILOR

	Comisia juridică, de  disciplină  şi imunităţi

Nr. 31/397/2010

Pl x 248/2010
Bucuresti, 26 septembrie 2012
	Comisia pentru administraţie publică, amenajarea teritoriului şi echilibru ecologic

   Nr.26/1350/2010


RAPORT  COMUN

asupra propunerii legislative pentru modificarea articolului 5 din Titlul I al Legii nr.35/2008 pentru alegerea Camerei Deputaţilor şi Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind statutul aleşilor locali


    În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi  şi Comisia pentru administraţie publică, amenajarea teritoriului şi echilibru ecologic au fost sesizate spre dezbatere, în fond cu propunerea legislativă pentru modificarea articolului 5 din Titlul I al Legii nr.35/2008 pentru alegerea Camerei Deputaţilor şi Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind statutul aleşilor locali, trimisă cu adresa nr. Pl-x 248 din 3 mai 2010 şi înregistrată cu nr.31/397 din 5 mai 2010 şi, respectiv, sub nr.26/1350/2010. 

     Potrivit prevederilor art. 75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este  Camera decizională.

     Consiliul Legislativ a avizat favorabil, cu observaţii şi propuneri, iniţiativa legislativă, conform avizului nr. 1425 din 27 noiembrie 2009.

     Guvernul României a transmis un punct de vedere cu nr. 362 din 15 februarie  2010, prin care nu susţine adoptarea iniţiativei legislative.

     Propunerea legislativă supusă dezbaterii are ca obiect de reglementare modificarea art. 5 alin. (2) şi (3) din Legea nr. 35/2008 pentru alegerea Camerei Deputaţilor şi a Senatului şi pentru modificarea şi completarea Legii nr. 67/2004 pentru alegerea autorităţilor administraţiei publice locale, a Legii administraţiei publice locale nr. 215/2001 şi a Legii nr. 393/2004 privind Statutul aleşilor locali, în sensul măririi normei de reprezentare a senatorilor şi deputaţilor aleşi în Parlamentul României, de la 70.000 la 110.000 de locuitori pentru un deputat şi de la 160.000 la 221.000 de locuitori pentru un senator.



     În conformitate cu prevederile art. 61 şi 63 din Regulamentul Camerei Deputaţilor, republicat, membrii Comisiei juridice, de disciplină şi imunităţi şi membrii Comisiei pentru administraţie publică, amenajarea teritoriului şi echilibru ecologic au examinat propunerea legislativă mai sus menţionată în şedinţa comună din 25 septembrie 2012.


    La şedinţă a participat, în calitate de invitat, doamna Irina Alexe, şef Departament Relaţia cu Parlamentul din Ministerul Administraţiei şi Internelor.


    Din numărul total de 23 de membri ai Comisiei juridice, de disciplină şi imunităţi au participat la dezbateri 18 deputaţi. Din numărul total de 28 membri ai Comisiei pentru administraţie publică, amenajarea teritoriului şi echilibru ecologic au participat la dezbateri  27 deputaţi.


   Cu ocazia dezbaterilor s-a constatat că modificarea normei de reprezentare pentru Camera Deputaţilor şi pentru Senat presupune o nouă delimitare şi numerotare a colegiilor uninominale şi de aceea ar fi fost necesară modificarea corespunzătoare a art. 12 din Legea nr. 35/2008. Reglementările propuse apar ca insuficient motivate, prezintă neajunsuri sub aspectul respectării dispoziţiilor art. 6 şi art. 30 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare, referitoare la instrumentul de prezentare şi motivare. De asemenea nu au fost precizate principiile de bază şi finalitatea reglementărilor propuse, cu evidenţierea celor noi, efectele avute în vedere, în funcţie de obiectul reglementării, precum şi implicaţiile pe care noua reglementare le are asupra legislaţiei în vigoare.


     Având în vedere cele constatate, membrii celor două comisii au hotărât, cu unanimitate de voturi, să propună plenului Camerei Deputaţilor respingerea propunerii legislative pentru modificarea articolului 5 din Titlul I al Legii nr.35/2008 pentru alegerea Camerei Deputaţilor şi Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind statutul aleşilor locali.

     În raport cu obiectul şi conţinutul reglementării, proiectul de lege face parte din categoria legilor organice.

   VICEPREŞEDINTE,                                   PREŞEDINTE,

 Florin IORDACHE                               Bogdan CANTARAGIU 
        SECRETAR,                                              SECRETAR,

                 Gabriel ANDRONACHE                                Gheorghe CIOCAN
Consilier,                                                                                              Şef serviciu,

Paul Şerban                                                                                        Sofia Chelaru

